techiaith/cofnodycynulliad_en-cy huggingface dataset:
English: We now move to vote on the Plaid Cymru debate on climate justice, and I call for a vote on the motion tabled in the name of Rhun ap Iorwerth. Again, if the proposal is not agreed, we vote on the amendments tabled to the motion. Open the vote. Close the vote. For the motion eight, no abstentions, 39 against. Therefore, the motion is not agreed.
Welsh: Symudwn ymlaen yn awr i bleidleisio ar ddadl Plaid Cymru ar gyfiawnder hinsawdd, a galwaf am bleidlais ar y cynnig a gyflwynwyd yn enw Rhun ap Iorwerth. Unwaith eto, os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig wyth, neb yn ymatal, 39 yn erbyn. Felly, gwrthodwyd y cynnig.
English: We now move to vote on the amendments. If amendment 1 is agreed, amendments 2 and 3 will be deselected. I call for a vote on amendment 1 tabled in the name of Darren Millar. Open the vote. Close the vote. For the motion 12, one abstention, 34 against. Therefore, amendment 1 is not agreed.
Welsh: Symudwn ymlaen yn awr i bleidleisio ar y gwelliannau. Os derbynnir gwelliant 1, caiff gwelliannau 2 a 3 eu dad-ddethol. Galwaf am bleidlais ar welliant 1, a gyflwynwyd yn enw Darren Millar. Agor y bleidlais. Cau'r bleidlais. O blaid y cynnig 12, un yn ymatal, 34 yn erbyn. Felly, gwrthodwyd gwelliant 1.
English: I now call for a vote on amendment 2 tabled in the name of Rebecca Evans. Open the vote. Close the vote. For the motion 27, eight abstentions, 13 against. Therefore, amendment 2 is agreed.
Welsh: Galwaf yn awr am bleidlais ar welliant 2 a gyflwynwyd yn enw Rebecca Evans. Agor y bleidlais. Cau'r bleidlais. O blaid y cynnig 27, wyth yn ymatal, 13 yn erbyn. Felly, derbyniwyd gwelliant 2.
English: I call for a vote on amendment 3 tabled in the name of Rebecca Evans. Open the vote. Close the vote. For the motion 30, three abstentions, 15 against. Therefore, amendment 3 is agreed.
Welsh: Galwaf am bleidlais ar welliant 3 a gyflwynwyd yn enw Rebecca Evans. Agor y bleidlais. Cau'r bleidlais. O blaid y cynnig 30, roedd tri yn ymatal, 15 yn erbyn. Felly, derbyniwyd gwelliant 3.
English: Open the vote. Close the vote. For the motion 26, 15 abstentions, six against. Therefore, the motion as amended is agreed.
Welsh: Agor y bleidlais. Cau'r bleidlais. O blaid y cynnig 26, roedd 15 yn ymatal, chwech yn erbyn. Felly, derbyniwyd y cynnig fel y'i diwygiwyd.
English: We now move to vote on the Plaid Cymru debate on NHS pay and conditions. I call for a vote on the motion tabled in the name of Rhun ap Iorwerth, and, again, if the proposal is not agreed to, we vote on the amendments tabled to that motion. Open the vote. Close the vote. For the motion 13, no abstentions, 35 against. Therefore, the motion is not agreed.
Welsh: Symudwn ymlaen yn awr i bleidleisio ar ddadl Plaid Cymru ar dâl ac amodau gweithwyr y GIG. Galwaf am bleidlais ar y cynnig a gyflwynwyd yn enw Rhun ap Iorwerth, ac unwaith eto, os gwrthodir y cynnig, pleidleisiwn ar y gwelliannau a gyflwynwyd i'r cynnig hwnnw. Agor y bleidlais. Cau'r bleidlais. O blaid y cynnig 13, neb yn ymatal, 35 yn erbyn. Felly, gwrthodwyd y cynnig.
English: We move to vote on the amendments. If amendment 1 is agreed, amendments 2, 3 and 4 will be deselected. I call for a vote on amendment 1, tabled in the name of Rebecca Evans. Open the vote. Close the vote. For amendment 1 27, no abstentions, 21 against. Therefore, amendment 1 is agreed.
Welsh: Symudwn ymlaen i bleidleisio ar y gwelliannau. Os derbynnir gwelliant 1, caiff gwelliannau 2, 3 a 4 eu dad-ddethol. Galwaf am bleidlais ar welliant 1, a gyflwynwyd yn enw Rebecca Evans. Agor y bleidlais. Cau'r bleidlais. Pleidleisiodd 27 o blaid gwelliant 1, neb yn ymatal, 21 yn erbyn. Felly, derbyniwyd gwelliant 1.
English: Amendments 2, 3 and 4 are deselected.
Welsh: Caiff gwelliannau 2, 3 a 4 eu dad-ddethol.
English: Open the vote. Close the vote. For the motion 33, three abstentions, 11 against. Therefore, the motion as amended is agreed.
Welsh: Agor y bleidlais. Cau'r bleidlais. O blaid y cynnig 33, tri yn ymatal, 11 yn erbyn. Felly, derbyniwyd y cynnig fel y'i diwygiwyd.
English: We now move to the short debate, so if Members are leaving, can you do so quickly and quietly please?
Welsh: Symudwn ymlaen yn awr at y ddadl fer, felly os yw'r Aelodau'n gadael, a allwch wneud hynny'n gyflym ac yn ddistaw os gwelwch yn dda?
English: Thank you. Can I now call on the Deputy Minister for Culture, Sport and Tourism to reply to the debate? Dafydd Elis-Thomas.
Welsh: Diolch. A gaf fi alw yn awr ar y Dirprwy Weinidog Diwylliant, Chwaraeon a Thwristiaeth i ymateb i'r ddadl? Dafydd Elis-Thomas.
English: Thank you very much, Rhianon. It is a pleasure to have an opportunity at the end of today's session to discuss an issue that gives me great enjoyment personally. If I could start on a personal note, I am a runner myself, not as swift as I should be, perhaps, but my aim is to complete 5 km three times a week, but not all at the same time, of course; they are separate 5 km. So, this opportunity for me to come out, as it were, as one who continues to run in both north and south Wales does demonstrate that I myself am entirely supportive of what Rhianon has said. Certainly, I would be more than willing to meet with her to discuss what she has put forward today in terms of the needs of Islwyn in this regard.
Welsh: Diolch yn fawr, Rhianon. Mae'n bleser cael cyfle ar ddiwedd sesiwn heddiw i drafod mater sydd yn bleser personal i mi. Dwi'n parhau, os caf gychwyn ar nodyn personol, yn rhedwr, ddim mor gyflym, efallai, ag y dylwn i fod, ond yr amcan sydd gyda fi ydy cwblhau 5 cilomedr dair gwaith yr wythnos, ond nid gyda'i gilydd - ar ddyddiau ar wahân, dwi'n trio dweud. Felly, mae'r cyfle i mi gael dod mas, fel petai, fel un sydd yn parhau i redeg llwybrau yn y de ac yn y gogledd, yn dangos fy mod i fy hun yn gwbl gefnogol i'r hyn y mae Rhianon wedi'i ddweud. Yn sicr, fe fyddaf i'n barod iawn i gyfarfod â hi i drafod yr hyn y mae hi wedi'i osod gerbron ynglŷn ag anghenion Islwyn.
English: Good morning to you all and welcome to this meeting of the Finance Committee. I'd like to note that headsets are available for translation and for amplification. I remind Members also to make sure that any electronic devices are silent. Do you have any interests to declare? No. Okay, thank you.
Welsh: Bore da i chi i gyd a chroeso i gyfarfod y Pwyllgor Cyllid. Gaf i nodi bod clustffonau ar gael ar gyfer yr offer cyfieithu ac i addasu lefel y sain? Gaf i atgoffa Aelodau hefyd i ddiffodd y sain ar unrhyw declynnau electronig sydd gennych chi? Ac a gaf i ofyn i Aelodau os oes gennych chi unrhyw fuddiannau i'w datgan ar gyfer y cyfarfod heddiw? Na. Iawn, diolch yn fawr.
English: We'll go on, then, to the second item, papers to note. You'll see that there are a number of them. There are three copies of minutes from the meetings in July 2019. There is a paper to note, which is a letter from the Llywydd to the Chair of Equality, Local Government and Communities Committee on voting rights for prisoners. There is a paper, which is a letter from the Minister for Finance and Trefnydd on the statement of principles for directly funded bodies, and that has been forwarded to those bodies. There is a letter from the Minister for Finance to Mike Hedges regarding financial transactions capital; a letter from the Welsh Government to the Rt Hon Nicky Morgan MP, giving written evidence to Treasury Committee inquiry into regional imbalances in UK economy; and a letter from the future generations commissioner regarding involvement in the first future generations report, and I do note that the commissioner will be coming to the Senedd in the autumn and we'll have a chance to talk to her and her team then. And the last paper to note is the response from the Minister for Finance to the committee's report on the scrutiny of Welsh Government's first supplementary budget for 2019-20. And you'll see that she has accepted 11 of the recommendations and one in principle. Okay, we will note those papers and will now go into private session.
Welsh: Ymlaen â ni at yr ail eitem, felly, papurau i'w nodi. Fe welwch chi fod yna nifer ohonyn nhw. Mae yna dri chopi o gofnodion o gyfarfodydd ym mis Gorffennaf 2019. Mae yna bapur i'w nodi, sy'n llythyr gan y Llywydd at Gadeirydd y Pwyllgor Cydraddoldeb, Llywodraeth Leol a Chymunedau ynglŷn â hawliau pleidleisio i garcharorion - i'w nodi. Mae yna bapur sy'n llythyr gan y Gweinidog Cyllid a'r Trefnydd ar y datganiad o egwyddorion ar gyfer cyrff a ariennir yn uniongyrchol, ac mae hwnnw wedi'i anfon ymlaen at y cyrff hynny hefyd. Mae yna lythyr gan y Gweinidog Cyllid at Mike Hedges ynglŷn â chyfalaf trafodion ariannol; llythyr gan Lywodraeth Cymru at y Gwir Anrhydeddus Nicky Morgan Aelod Seneddol, sy'n rhoi tystiolaeth ysgrifenedig i ymchwiliad Pwyllgor y Trysorlys i anghydbwysedd rhanbarthol yn economi'r Deyrnas Unedig; a llythyr gan gomisiynydd cenedlaethau'r dyfodol ynglŷn â chyfrannu at yr adroddiad cyntaf ar genedlaethau'r dyfodol, a dwi'n nodi bod y comisiynydd yn ymweld â'r Senedd yn yr hydref ac fe fydd yna gyfle i ni siarad â'r comisiynydd a'i thîm adeg hynny. A'r papur olaf i'w nodi yw ymateb y Gweinidog Cyllid i adroddiad y pwyllgor ynglŷn â gwaith craffu a wnaed ar gyllideb atodol gyntaf Llywodraeth Cymru 2019-20. Fe welwch chi ei bod hi wedi derbyn 11 o'r argymhellion ac un mewn egwyddor. Iawn, fe nodwn ni'r papurau hynny i gyd, felly, ac mi awn ni nawr i mewn i sesiwn breifat.
English: So, in accordance with Standing Order 17.42 (vi), I propose that the committee excludes the public from parts 4 to 9 and parts 11 and 12 of the meeting. Are you all content? Okay, thank you very much. We'll move into private session.
Welsh: Felly, yn unol â Rheol Sefydlog 17.42 (vi), dwi'n cynnig bod y pwyllgor yn penderfynu gwahardd y cyhoedd o'r cyfarfod ar gyfer eitemau 4 i 9 ac eitemau 11 a 12. A ydy'r Aelodau i gyd yn fodlon â hynny? Iawn, diolch yn fawr. Fe symudwn ni, felly, i sesiwn breifat.
English: Good morning, everyone, and welcome to this latest meeting of the Health, Social Care and Sport Committee here in the Senedd. Under item 1, introductions, apologies, substitutions and declarations of interest, I'm very pleased to welcome my fellow Members to this meeting. We've received apologies from Helen Mary Jones. May I also explain that this meeting is bilingual? Headphones can be used to hear the interpretation from Welsh to English on channel 1, or to hear the contributions in the floor language with amplification on channel 2. We do not expect to hear the fire alarm sound this morning, so should it do so then you will need to follow the instructions of the ushers. May I also inform you in terms of the microphones? They will be working automatically, so there's no need to touch them. We have people behind the curtains, as it were, who are dealing with that for us.
Welsh: Bore da i chi gyd a chroeso i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yn y Senedd. O dan eitem 1, cyflwyniadau, ymddiheuriadau a dirprwyon ac ati, a datgan buddiannau, dwi'n falch iawn i groesawu fy nghyd-Aelodau i'r cyfarfod yma. Rydym ni wedi derbyn ymddiheuriadau gan Helen Mary Jones. Allaf i'n bellach egluro fod y cyfarfod yma'n ddwyieithog? Gellir defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Wrth gwrs, dydyn ni ddim yn disgwyl clywed y larwm tân y bore yma, felly os bydd y larwm tân yn canu bydd angen dilyn cyfarwyddiadau'r tywyswyr. Ac, wrth gwrs, gallaf yn bellach eich hysbysu chi ynglŷn â'r meicroffonau. Maen nhw'n mynd i weithio'n awtomatig; does dim angen eu cyffwrdd o gwbl. Mae pobl tu ôl y llenni yn gwneud hynny i gyd ar ein rhan.
English: So, having said those few words, we'll move on to item 2: the Health and Social Care (Quality and Engagement) (Wales) Bill. This is an evidence session with the Public Services Ombudsman for Wales. Just to give you the background, Members will be aware that this is the second evidence session of this committee on the Government's Bill. Members will recall, of course, the evidence that we received from the Minister for Health and Social Services before the summer recess. We have received quite a lot of evidence, both written and oral evidence, about this Bill, so on the basis of that and giving the ombudsman our thanks beforehand for the evidence of his office, and based on that, we will go straight to questions. There will be quite a few of those for the next hour, which will be drilling into the detail of this, so I do ask that the questions are brief and also, if I may, I kindly ask for some of the responses to also be succinct. So, I'm very glad to welcome to the table Nick Bennett, the Public Services Ombudsman for Wales, and also Chris Vinestock, the chief operating officer and director of improvement of the Public Services Ombudsman for Wales, or the office, rather. So, I'd like to welcome you both.
Welsh: Felly, gyda chymaint â hynny o ragymadrodd, rydym ni'n symud ymlaen i eitem 2: y Bil Iechyd a Gofal Cymdeithasol (Ansawdd ac Ymgysylltu) (Cymru). Dyma sesiwn dystiolaeth gydag Ombwdsmon Gwasanaethau Cyhoeddus Cymru. Fel mater o gefndir, bydd Aelodau yn ymwybodol mai dyma ail sesiwn dystiolaeth y pwyllgor yma ar Fil y Llywodraeth. Bydd Aelodau'n cofio, wrth gwrs, y dystiolaeth a gafwyd gan y Gweinidog Iechyd a Gofal Cymdeithasol cyn toriad yr haf. Rydym ni wedi derbyn cryn doreth o dystiolaeth ysgrifenedig ac ar lafar ynglŷn â'r Bil yma, felly ar sail hynny a gan ddiolch ymlaen llaw i'r ombwdsmon hefyd am dystiolaeth ei swyddfa e, ac yn seiliedig ar hynny, rydym ni'n mynd yn syth i mewn i gwestiynau. Mae yna res ohonyn nhw yn yr awr nesaf yn mynd mewn i fanylder, felly mae gofyn i'r cwestiynau fod yn fyr ac hefyd, os allaf i fod yn garedig, mae gofyn i rai o'r atebion hefyd fod yn gryno. Felly, dwi'n falch iawn i groesawu i'r bwrdd Nick Bennett, Ombwdsmon Gwasanaethau Cyhoeddus Cymru, ac hefyd Chris Vinestock, y prif swyddog gweithredol a'r cyfarwyddwr gwella, Ombwdsmon Gwasanaethau Cyhoeddus Cymru - y swyddfa, hynny yw, felly. Croeso i chi'ch dau.
English: And we'll go straight into questions, and David Rees is going to open for us.
Welsh: Awn ni'n syth i mewn i gwestiynau, ac mae David Rees yn mynd i agor.
English: Before we move on to the citizen's voice, may I ask, on the back of what Jayne and David have been asking about administrators in the field - ? You're aware, naturally, that doctors and nurses have to be registered by a professional body that regulates standards and so on, and, if you fall short, or something serious happens, that's the end of your career. That's not the system for administrators currently. That's partly what we're trying to ask: what do you think, specifically, if a system were in place where administrators had to be registered with a professional body, and, if they fail, and they're part of a system that fails, then they could be got rid of in the same way that you can get rid of a doctor or nurse now?
Welsh: Cyn inni symud ymlaen at lais y dinesydd, allaf i jest, ar gefn beth oedd Jayne a David wedi bod yn gofyn ynglŷn â gweinyddwyr yn y maes - ? Rŷch chi'n ymwybodol, yn naturiol, fod meddygon a nyrsys yn gorfod cael eu cofrestru gan gorff proffesiynol sydd yn olrhain safonau ac ati, ac, os ydych chi'n cwympo'n fyr, neu mae rhywbeth difrifol yn digwydd, dyna chi, dyna ddiwedd eich gyrfa chi. Nid dyna'r system sydd efo gweinyddwyr ar hyn o bryd. Dyna, yn rhannol, beth rŷn ni'n trio gofyn: beth ydych chi'n ei feddwl, yn benodol, pe bai yna system yn cael ei godi pe bai'n rhaid i weinyddwyr hefyd fod yn gofrestredig gan ryw gorff proffesiynol, ac, os ydyn nhw yn ffaelu, a'u bod yn rhan o ryw system sydd yn ffaelu, fod hefyd modd i gael gwared arnyn nhw yn yr un modd â rŷch chi'n gallu gwared ar feddyg neu nyrs nawr?
English: Well, I think the difference is the link to the public, and the truth is that there is all kinds of regulation that I would say is taking place currently. You have to follow the law; you have to ensure that your accounts are accurate; you have to be accountable if you misuse public funding. We are all audited internally and externally. So, I do feel that there is a lot of regulation going on presently. And, of course, the way that there is accountability between the chief executive, the management board and the board means that, if someone is misled, then there is a price to be paid. So, I'm not entirely certain that - neither do I know how you could do it. I think it would be fantastic if you had more investment in the development of leaders and the development of managers, but then how do you register that without taking more capacity out of the system? Currently, what we want to see is better performance. And, of course, unfortunately, from the work we are doing with the health boards, what we see is an increase in complaints year on year, and I want to see those figures coming down. If there is evidence that those figures are reducing because you get managers to register, I would be in favour of it, but I'm not certain that that's the case.
Welsh: Wel, dwi'n meddwl y gwahaniaeth yw'r cyswllt gyda'r cyhoedd, a'r gwir yw bod yna bob math o reoleiddio sydd yn digwydd ar hyn o bryd. Mae'n rhaid ichi ddilyn y gyfraith; mae'n rhaid ichi sicrhau bod eich cyfrifon yn iawn; dŷch chi'n atebol os ydych chi'n camddefnyddio arian cyhoeddus. Rŷn ni i gyd yn cael y pleser o gael ein harchwilio yn fewnol ac o'r tu allan. Felly, dwi yn teimlo bod yna bob math o reoli ar hyn o bryd. Ac, wrth gwrs, y ffordd mae'r atebolrwydd yna'n digwydd rhwng y prif weithredwr, y tîm rheoli a'r bwrdd yn golygu, os mae rhywun yn cael ei gamarwain, fod yna bris i'w dalu. Felly, dwi ddim yn hollol sicr ei fod e'n - na, chwaith, sut dŷch chi'n ei wneud o. Dwi'n meddwl buasai fo'n ffantastig pe baen ni'n cael mwy o fuddsoddi mewn datblygu arweinwyr, datblygu rheolwyr, ond sut dŷch chi'n cofrestru hynny heb gymryd mwy o gapasiti allan o'r system? Ar hyn o bryd, beth rŷn ni eisiau ei weld ydy gwell perfformiad. Ac, wrth gwrs, mae hynny, yn anffodus - yn sicr o'r gwaith dŷn ni'n ei wneud efo'r byrddau iechyd - dŷn ni'n gweld y cwynion yn cynyddu blwyddyn ar ôl blwyddyn ar ôl blwyddyn, a dwi eisiau gweld y ffigurau yna'n dod i lawr. Os mae yna dystiolaeth bod y ffigurau yna'n dod i lawr oherwydd dŷch chi'n cael rheolwyr i gofrestru, wel, buaswn i o blaid, ond dwi ddim yn siŵr a fyddai'r peth yn dilyn.
English: May I just ask a few questions just to conclude. Do you think there's a lost opportunity here? Can you think of any other proposals in the White Paper that you believe should have been included in this Bill?
Welsh: Hapus? A allaf i jest ofyn cwpl o gwestiynau i orffen? A ydych chi'n meddwl bod yna golli cyfle? Ydych chi'n gallu meddwl am unrhyw gynigion eraill o'r Papur Gwyn gwreiddiol y buasech chi'n credu y dylent fod wedi'u cynnwys yn y Bil?
English: Well, I have talked about the role of the third sector. I have talked about the need to integrate the complaints system as well as the investigation system. Is there anything else? No, I can't think of anything, Chair, to be honest. I can't come up with any other suggestions as to where there's been a missed opportunity.
Welsh: Dwi wedi sôn am rôl y trydydd sector. Dwi wedi sôn am yr angen i integreiddio'r gyfundrefn cwynion, a hefyd y gyfundrefn archwilio. Oes yna rywbeth arall? Dwi ddim, Cadeirydd, i fod yn onest. Dwi ddim yn gallu dod i fyny efo unrhyw awgrymiadau eraill lle mae yna gyfle wedi cael ei golli.
English: Also, just on the citizen voice body, do you think they have enough powers to address issues? And what sort of cross-section does your office have in that respect?
Welsh: A hefyd a ydych chi'n credu, jest i fynd ar ôl llais y dinesydd, ydych chi'n credu bod digon o bwerau gan lais y dinesydd i fynd i'r afael â phethau? A pha fath o groesdoriad sydd gyda'ch swyddfa chi yn hyn o beth?
English: Well, I think that the legal right to voice the citizen's voice is quite powerful, so long as people feel that someone really has those powers. And that's why I think that independence is so important and also - and this returns to the point about ensuring that the Minister feels more comfortable - the fact that someone - . It is certainly true of my experience and the auditor general's experience that the fact that you're not answerable to a Minister doesn't mean that you're free to do whatever you like. I'm still very accountable for the public funding we receive, the way that we use our powers in this place and also outside. So, there can be a judicial review of me, for example. So what I'm talking about is the most important power, which is to ensure that that independent voice is there and that there is a real plurality for citizens throughout Wales.
Welsh: Wel, dwi'n meddwl bod yr hawl deddfwriaethol i leisio barn y bobl yn bŵer eithaf enfawr, cyn belled bod y bobl yn teimlo bod rhywun efo'r pwerau hynny go iawn, a dyna pam dwi'n meddwl bod yr annibyniaeth mor bwysig. Hefyd, wrth gwrs, dwi'n gobeithio - ac mae hwn yn mynd yn ôl i'r pwynt pan mae'n dod i sicrhau bod y Gweinidog yn teimlo'n fwy cyfforddus - bod y ffaith fod rhywun yn - . Yn sicr o fy mhrofiad i a phrofiad yr archwilydd cyffredinol hefyd, dydy'r ffaith nad ydych chi'n atebol i Weinidog ddim yn golygu eich bod chi'n rhydd i wneud unrhyw beth rydych chi eisiau. Dwi'n dal i fod yn atebol iawn am yr arian cyhoeddus rydyn ni'n ei gael, a'r ffordd rydym ni'n defnyddio ein pwerau yn y lle yma a thu allan hefyd. Byddai unrhyw un yn gallu cael adolygiad barnwrol, er enghraifft. Felly, beth dwi'n sôn amdano fe ydy'r pŵer pwysicaf, sef sicrhau bod y llais annibynnol yna a bod yna blwraliaeth go iawn ar gyfer dinasyddion ledled Cymru.
English: Thank you very much. A final question, just again in relation to the citizen voice body. We've heard much of the evidence we've received saying that, once again, they want the right to continue to have access to hospitals or GP surgeries, and so forth, and just to be able to turn up. But another right that they'd like to see is the right to receive a formal response to their comments - that is, when they make a decision or a comment as this new body, that there will be a formal response, and that it wouldn't be the case of whatever they said being ignored in the corridors of power. So, what is your response to the comment that they should also have the right to a formal response to their comments?
Welsh: Diolch yn fawr. Cwestiwn olaf, jest eto o ran y corff llais y dinesydd. Rydym ni wedi clywed bod lot o'r dystiolaeth rydym ni wedi'i chael yn dweud bod nhw eisiau, eto, cael yr hawl i barhau i allu cael mynediad i ysbytai neu meddygfeydd teuluol, ac ati, a jest gallu troi i fyny. Ond hefyd hawl arall maen nhw eisiau ei gweld ydy yr hawl i dderbyn ymateb ffurfiol i'w sylwadau - hynny yw, pan maen nhw'n gwneud penderfyniad neu sylw fel y corff newydd yma, bod yna ymateb ffurfiol yn dod a dim bod y ffaith bod beth bynnag maen nhw wedi ei ddweud yn mynd i gael ei anwybyddu yng nghoridorau pŵer. Beth felly yw eich ymateb chi i'r sylw y dylen nhw hefyd gael yr hawl i ymateb ffurfiol i'w sylwadau?
English: I would support that, and I believe that that certainty that someone is being listened to and there is a response is something that's very valid. But just to go back to this point about independence, before knowing you're being listened to, you have to also know that that voice is an independent voice who is giving the real truth, and hasn't been influenced by the service itself.
Welsh: Mi fuaswn i'n cefnogi hynny, a dwi'n meddwl bod y sicrwydd bod rhywun yn cael ei wrando arno a bod yna ymateb yn beth hollol ddilys. Ond wrth gwrs, i fynd yn ôl i'r pwynt yma hefyd amdan annibyniaeth, cyn gwybod eich bod chi'n cael eich gwrando arno, mae'n rhaid ichi wybod hefyd bod y llais yna yn un annibynnol sy'n dweud y gwir go iawn, a ddim wedi cael ei ddylanwadu arno gan y gwasanaeth ei hun.